**DISPOZIŢIA nr. 297**

**din 19 iulie 2022**

**pentru modificarea Dispoziției nr. 391 din 26 august 2021 privind constituirea Unității de Implementare a Proiectului (UIP) Creșterea siguranței pacienților spitalelor din municipiul Cluj-Napoca care utilizează fluide medicale, SMIS 151588**

Preşedintele Consiliului Judeţean Cluj,

Analizând referatul nr. 29.109/18.07.2022, întocmit de Direcţia Dezvoltare şi Investiţii – Serviciul Managementul Proiectelor, privind necesitatea modificării Dispoziției nr. 391 din 26 august 2021 privind constituirea Unității de Implementare a Proiectului (UIP) Creșterea siguranței pacienților spitalelor din municipiul Cluj-Napoca care utilizează fluide medicale, SMIS 151588

Luând în considerare:

* Ghidul Solicitantului *Condiții Specifice de Accesare a Fondurilor pentru Creșterea siguranței pacienților în structuri spitalicești publice care utilizează fluide medicale, Cod apel: POIM/935/9/1/Creșterea siguranței pacienților în structuri spitalicești publice care utilizează fluide medicale*, aprobat prin Ordinul Ministrului Investițiilor și Fondurilor Europene nr. 299 / 19.03.2021, modificat prin Ordinul Ministrului Investițiilor și Fondurilor Europene nr. 571 / 02.06.2021;
* Contractul de finanțare nr. 1013/21.02.2022 – Proiectul ”*Creșterea siguranței pacienților spitalelor din municipiul Cluj-Napoca care utilizează fluide medicale*”, SMIS 151588;

Ținând cont de prevederile:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 191 alin. (1) lit. e), ale alin. (6) lit. b) din Ordonanţa de Urgenţǎ a Guvernului nr. 57/2019 privind Codul Administrativ, cu modificările şi completările ulterioare;
* Ordonanței de Urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Ordonanței de Urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014 – 2020 cu modificările și completările ulterioare;

În temeiul competenţelor stabilite prin art. 196 alin. (1) lit. b) din Ordonanţa de Urgenţǎ a Guvernului nr. 57/2019 privind Codul Administrativ, cu modificările şi completările ulterioare;

**D I S P U N E:**

**Art. I.** Articolul 1 din Dispoziţia Preşedintelui Consiliului Judeţean Cluj nr. 391/26.08.2021 privind constituirea Unității de Implementare a Proiectului (UIP) „Creșterea siguranței pacienților spitalelor din municipiul Cluj-Napoca care utilizează fluide medicale”, modificată prin Dispoziția Președintelui Consiliului Județean Cluj nr. 524/24.11.2021 și prin Dispoziția Președintelui Consiliului Județean Cluj nr. 62/28.02.2022, se modifică și va avea următorul conținut:

*Art. 1. Se constituie Unitatea de Implementare a Proiectului (UIP) ”Creșterea siguranței pacienților spitalelor din municipiul Cluj-Napoca care utilizează fluide medicale”, SMIS 151588, în următoarea componență:*

| **Nr.** | **Nume şi Prenume** | **Rolul propus în proiect** | **Funcția în cadrul instituției** |
| --- | --- | --- | --- |
| 1. | Daniela Georgeta FURCOVICI | Manager Proiect | Consilier  Serviciul Managementul Proiectelor |
| 2. | Lavinia Roxana BOTEZAN | Coordonator parteneri | Consilier  Serviciul Managementul Proiectelor |
| 3. | Alin Cristian MNERȚAN | Responsabil tehnic din partea CJC | Consilier  Serviciul Managementul Proiectelor |
| 4. | Consuela GALEA | Responsabil tehnic din partea Spitalului Clinic de Recuperare Cluj-Napoca | Șef serviciu  Spitalul Clinic de Recuperare Cluj-Napoca |
| 5. | Ana-Maria DADULESCU | Responsabil tehnic din partea Spitalului Clinic de Recuperare Cluj-Napoca | Auditor public intern  Spitalul Clinic de Recuperare Cluj-Napoca |
| 6. | Bianca Mihaela VASILE | Responsabil tehnic din partea Spitalului Clinic de Boli Infecțioase Cluj-Napoca | Inginer  Spitalul Clinic de Boli Infecțioase Cluj-Napoca |
| 7. | Cristian Horațiu HASNAS | Responsabil tehnic din partea Spitalului Clinic de Boli Infecțioase Cluj-Napoca | Inginer  Spitalul Clinic de Boli Infecțioase Cluj-Napoca |
| 8. | Adina TIUCA | Responsabil achiziții | Consilier achiziții publice  Serviciul Lucrări și Achiziții Publice |
| 9. | Mihăiță Adrian INOAN | Responsabil achiziții | Consilier achiziții publice  Serviciul Lucrări și Achiziții Publice |
| 10. | Mirela MOLDOVAN | Responsabil financiar | Consilier  Serviciul financiar-contabil |
| 11. | Simona Adriana MĂRINCEAN | Expert implementare | Consilier  Serviciul SSM-PSI Logistic |
| 12. | Cristina OLTEAN | Responsabil juridic | Consilier juridic  Serviciul Juridic-Contencios Administrativ, Arhivă |

**Art. II.** Prezenta dispoziție se comunică prin poșta electronică persoanelor desemnate la articolul I și Prefectului Judeţului Cluj.

**CONTRASEMNEAZĂ**

**PREŞEDINTE SECRETAR GENERAL AL JUDEŢULUI**

**ALIN TIȘE SIMONA GACI**